# Guia del DVDStyler

Aquesta guia explica, pas a pas, com es crea un DVD amb el DVDStyler

1. Creeu un projecte nou

   - Seleccioneu «Crea un projecte nou» al diàleg de benvinguda o feu clic al botó «Nou» ( ).

   - Introduiu un nom per al disc (només serà visible a l'ordinador).

   - Seleccioneu la capacitat del DVD: 4,7 GB (DVD monocapa) o 8,5 GB (DVD de doble capa).

   - Trieu el format de vídeo: NTSC a Amèrica del Nord i el Japó, PAL a la resta del món.

   - Un cop fet, feu clic a «D'acord».

   - Finalment, podeu posar un títol al menú del DVD i seleccionar una plantilla.

2. Afegiu clips de pel·lícula

   - Feu clic a la pestanya del navegador de fitxers a l'esquerra de la finestra de l'aplicació.

   - Al navegador, realceu la carpeta on hi hagin els clips de pel·lícula. La icona de cada clip serà visible a la dreta de l'arbre de directoris.

   - Arrossegueu els clips de pel·lícula que vulgueu i deixeu-los anar al gestor del conjunt de títols, a la part baixa de la finestra de l'aplicació.

   - També podeu afegir títols amb el diàleg «Afegeix un fitxer» ( ) o arrosegant des de qualsevol gestor de fitxers com el Windows Explorer.

   La línia d'estat, a la base de la finestra de l'aplicació, mostra l'espai disponible al DVD.

   En un DVD monocapa (4,7 GB) hi caben fins a 126 minuts de vídeo de bona qualitat (taxa de bits ≥ 4,5 MB/s). Si heu seleccionat «Automàtic» com a qualitat de vídeo al diàleg de projecte nou, és possible encabir més de 126 minuts però aleshores la qualitat del vídeo es reduirà de manera automàtica.

3. Disenyeu un menú de DVD (opcional)

   - Feu clic a la pestanya «Fons», a l'esquerra de la finestra de l'aplicació, i seleccioneu una imatge de fons per al menú del DVD fent doble clic en una de les imatges del quadre de fons.

     També podeu seleccionar una imatge de fons personalitzada: cliqueu a la pestanya «Fitxers», obriu la carpeta on hi deseu la imatge i seleccioneu-la fent-hi doble clic.

   - Poseu un títol al menú: feu clic amb el botó dret a l'editor de menús, seleccioneu «Afegeix», «Text» i introduïu el títol. Les nanses de la caixa de text us permeten de posicionar-lo al vostre gust. Podeu obrir el diàleg de propietats del text fent doble clic al damunt de l'objecte; això us permetrà de canviar-ne la mida, el tipus de lletra, el color i altres paràmetres.

   - Podeu inserir un botó al menú fent clic a la pestanya «Botons», a l'esquerra de la finestra de l'aplicació, i arrosegant-ne un dels disponibles fins a l'editor de menús.

   - A l'editor de menús, podeu editar les propietats d'un botó (acció, títol, color, tipus de lletra, etc.) fent-hi doble clic i modificant el que calgui al diàleg de propietats de l'objecte. En acabat, cliqueu «D'acord» per tornar a l'editor de menús.

4. Deseu el projecte

   - En aquest punt, s'ha configurat el DVD. Cliqueu al botó «Desa» ( ) per desar el projecte.

5. Graveu el DVD

   - Cliqueu al botó «Grava...» ( ).

   - Si voleu previsualitzar el DVD acabat abans de gravar-lo, feu clic a la casella «previsualiza».

   - Inseriu un disc sense gravar i seleccioneu-ne el dispositiu. Un cop fet, cliqueu «Inicia» per començar a gravar.

     La previsualització, si l'havieu seleccionat, començarà després de crear el DVD però abans de gravar-lo.

   ATENCIÓ: el procés de creació d'un DVD pot trigar algunes hores.